 Waxaana Alla la maagay inuu qofkaasi noqdo Rasuulka Alle scw markay arkeen ayay farxad cirka u qayliyeen ayagoo leh kani waa amiinkii waan ku raalli noqonnay kani waa runlowgii Muxamed markii uu soo gaaray oo ay arrintii uga warameen wuxuu Nabigu scw codsaday inay keenaan go wayn markii la keenay ayuu Xajarul Aswadkii wuxuu dhigay go bartankiisa, wuxuuna ku amray in madaxdii waawaynaa ee qabiilooyinka muranku ka dhexeeyo ay kulligood goa geesaha wada qabtaan oo markaas wada qaadaan, ilaa ay gaarsiiyeen meeshii la dhigi lahaa markaas ayuu gacantiisa ku qabtay oo meeshiisa dhigay, garsoorkaan ayaa waxaa loo wada arkay xal biyokama dhibcaan ah oo lagu wada qancay lagagana badbaaday colaad aan la ogayn meel ay ku dhamaan lahayd hadday bilaaban lahayd. 